IZVEŠTAVANJE O OSETLJIVIM PITANJIMA

Prilikom izveštavanja o osetljivim temama, mediji se moraju strogo pridržavati Etičkog Kodeksa.

Poglavlje VI Etičkog Kodeksa, između ostalog, određuje:

Štampani/onlajn mediji nikada ne bi trebalo da objavljuju ime, ime oca/majke i prezime, fotografije, video zapise ili druge slike dece mlađe od 18 godina koja su umešana u ili su povezana sa nesrećama, incidentima, nasiljem, krivičnim delima, prirodnim katastrofama ili drugim radnjama.

U slučajevima kada mediji objavljuju fotografije, video zapise ili druge slike dece ili drugih osoba, ali gde se pojavljuju deca, onda su dužni da pokriju lice deteta, karakteristične znake ili druge okolnosti koje mogu identifikovati dete (npr.: kuću u kojoj živi, školu koju pohađa, naselje u kome živi itd.).

Štampani/onlajn mediji ni na koji način neće identifikovati decu mlađu od 18 godina koja su umešana u krivična dela, bilo kao svedoke ili okrivljene.

Priče o ličnim tragedijama treba tretirati sa oprezom i samo kada postoji veliki javni interes za to pitanje. Ako je javni interes veliki, onda deci pogođenoj tragedijom treba pristupiti sa razumevanjem, zaštitom privatnosti, nošenjem maske i diskrecijom.

Mediji moraju poštovati pravo ljudi na žalost i moraju izveštavati sa empatijom i uzdržanošću. Mediji moraju poštovati patnju žrtava i osećanja njihovih porodica. Mediji takođe moraju biti diskrecioni sa fotografijama i snimcima i moraju uzeti u obzir osetljivost javnosti prilikom izveštavanja.

